Willem Hendrik fan Sytzama

Mr. Willem Hendrik baron fan Sytzama (Driezum, 14 febrewaris 1763 - Kollum, 5 april 1848) wie in Nederlânsk jurist, politikus en bestjoerder.

Biografy

Willem Hendrik fan Sytzama waard berne yn Driezum as soan fan Maurits Pico Diederik fan Sytzama, kommys-generaal fan Finansjen en lid fan de Steaten fan Fryslân, en Catherina Maria van Heemstra. Hy wie in broer fan de kavaleryoffisier Johannes Galenus fan Sytzama. Fan 1785 oant 1787 studearre er Romeinsk- en hjoeddeisk rjocht yn Grins. Dêrnei waard hy polityk en bestjoerlik aktyf yn en foar Fryslân. Hy waard lid fan de Fryske Admiraliteit en riedshear by it Hof fan Fryslân. By de Frânske machtsoername yn 1795 waard hy as riedshear ôfset. Yn 1811 waard hy wol lid fan de algiemene rie fan it Frânske Departemint Fryslân. Nei de Frânske nederlaach waard hy polityk aktyf yn it nije Feriene Keninkryk fan de Nederlannen, as folksfertsjintwurdiger foar Fryslân yn De Haach en ek as grytman fan de gemeente Westdongeradiel

 Wurkpaad 
 Lid Fryske Admiraliteit, fan 1785 ôf 
 Riedshear Hof fan Fryslân, fan 4 maart 1792 oant 8 july 1795 (mei sân 7 amtgenoaten ôfsetten) 
 Amteleas, fan 1795 oant 1811 
 Lid algemiene rie departemint Fryslân, sûnt 1811 
 Lid Gearkomste fan Pommeranten foar it departemint Fryslân, 29 maart 1814 
 Lid Steaten-Generaal fan de Feriene Nederlannen foar de provinsje Fryslân, fan 2 maaie 1814 oant 1 septimber 1815 
 Lid Twadde Keamer fan de Steaten-Generaal foar de provinsje Fryslân, fan 21 septimber 1815 oants 16 oktober 1826 
 Grytman fan Westdongeradiel, fan 1817 oant 1825

Kategory:Frysk abbekaat
Kategory:Frysk rjochter
Kategory:Frysk bestjoerder
Kategory:Frysk politikus
Kategory:Grytman fan Wûnseradiel
Kategory:Twadde Keamerlid
Kategory:Politikus yn it Feriene Keninkryk fan de Nederlannen
Kategory:Fryske adel
Kategory:Hof fan Fryslân
Kategory:Persoan berne yn Driezum
Kategory:Persoan stoarn yn Kollum
Kategory:Persoan berne yn 1763
Kategory:Persoan stoarn yn 1848